Ђорђе Стојковић (глумац)
Ђорђе Стојковић (Београд, 25. јул 1991) српски је позоришни, телевизијски, филмски и гласовни глумац.

Биографија 
Ђорђе Стојковић рођен је 25. јула 1991. године у Београду. Глуму је уписао 2011, а дипломирао 2015. године на Факултету драмских уметности у Београду, у класи професора Драгана Петровића Пелета. С њим су студирали Тамара Алексић, Владимир Вучковић, Анђела Јовановић, Марко Грабеж, Михаило Јовановић, Нина Нешковић, Јована Пантић, Јована Стојиљковић, Страхиња Блажић, Марта Бјелица и Вучић Перовић.

Завршио је нижу Музичку школу „Мокрањац”. Свира контрабас и гитару.

Оженио се средином 2021, а са супругом крајем следеће године добио сина Нестора.

Каријера

Филм и телевизија 
На почецима професионалне каријере, Стојковић је остварио улоге у филмовима Небо изнад нас (2015) односно ЗГ80 (2016). Уз то је имао епизодне улоге у серијама Црно-бели свет, Чизмаши и Андрија и Анђелка. Снимио је три кратка филма — Добар сусед, Некако з прољећа и Живот по Москрију. Епозоде је остварио и у серијама Сумњива лица те Мамини синови, а нешто запаженије улоге у Комшијама и Синђелићима. Значајнију популарност стекао је улогом Грује Голијанина у филму Војна академија 3: Нови почетак, а касније и наставку сродне телевизијске серије. Његов лик је тенкиста, због чега је морао да научи да управља тим возилом. У истом остварењу делио је кадар с Драганом Бјелогрлићем, а сарадњу су касније наставили на пројекту Жигосани у рекету у ком је Стојковићу припала улога новинара Жаркића. Појавио се и у документарно-играној серији Тајне службе Србије, а нешто касније играо је и у серији Дрим тим. Кроз телевизијски пројекат Љубавни залогаји тумачио је лик насловног јунака, Шукија.  У филму Тома и каснијој телевизијској серији, о животу певача Томе Здравковића, Стојковићу је поверена улога Кемала Монтена. У том периоду остварио је улоге и у серијама Камионџије д.о.о, Авионџије, Чудне љубави, Клан, Радио Милева и Попадија.

Позориште 
Стојковић је као средњошколац играо у омладинском позоришту ДАДОВ. Играо је у представи Атељеа 212 Коса из 2010. године. Прву професионалну позоришну улогу Стојковић је добио након прве године студија, у представи Муза коју је режирала Исидора Гонцић. У разоговору за лист Helloǃ, Стојковић је рекао да каријеру рачуна од улоге у представи Пазарни дан, чијем се ансамблу придружио накнадно. У Атељеу 212 играо је и у представама Пошто паштета, Ћелава певачица, односно Ожалошћена породица.
У Позоришту лутака „Пинокио” од 2015. године је заиграо у представи Баш челик, а следеће године и у премијерној подели комада И живели су срећно. Као студент је био учесник комада Господин Фока. Играо је у мјузиклу Sweet Charity, Позоришта на Теразијама. Премијера представе Хоћете ли да се играмо, трупе „Колектив”, изведена је на сцени нишког Народног позоришта у марту 2016. У Позоришту „Бошко Буха” остварио је премијере Магареће године, Звездарски витез, Аладинова чаробна лампа и Аладинова чаробна лампа, а као алтернација играо је и у представи Оливер Твист. Улоге је такође остварио у представама Електрична столица за кућну употребу и Боје штека, независних продукција. У мјузиклу Спамалот је 2018. заиграо уместо Гордана Кичића. У фебруару 2020. године премијерно је изведена оперета Весела удовица у Мадленијануму, док је током наредне године Стојковић играо у комаду Народ то воли. У фебруару 2023. Стојковић је заједно с инсамблом премијерно извео представу за децу Пер Гинт у краљевству тролова у Малом позоришту „Душко Радовић”. Током априла исте године изведена је премијера представе НЛО у Атељеу 212.

Улоге

Позоришне представе

Филмографија 

|- bgcolor="Lavender" align=center
| colspan="4" | 2010-е ▲
|-
| 2015. || Небо изнад нас || Петар
|-
| 2015. || Црно-бели свет (серија) || Дестар
|-
| 2015. || Добар сусед (кратки филм) ||
|-
| 2015. || Чизмаши (серија) || Војник Стајић
|-
| 2015—2016. || Андрија и Анђелка (серија) || Стефано
|-
| 2016. || Некако з прољећа (кратки филм) || Мића из седмице
|-
| 2016—2017. || Комшије (серија) || Шеф оркестра / Никола Џомбић
|-
| 2016. || ЗГ80 || Делија 1
|-
| 2016. || Војна академија 3: Нови почетак || Груја Голијанин
|-
| 2016. || Сумњива лица (серија) || Момак 1
|-
| 2017—2020. || Војна академија (серија) || Груја Голијанин
|-
| 2017. || Синђелићи (серија) || Роки
|-
| 2017. || Живот по Москрију (кратки филм) || шанер
|-
| 2017. || Мамини синови (серија) || Радник градске чистоће
|-
| 2018—2021. || Жигосани у рекету (серија) || Жарко, Жаркић
|-
| 2019. || Војна академија 5 || Груја Голијанин
|-
|- bgcolor="Lavender" align=center
| colspan="4" | 2020-е ▲
|-
| 2021. || Тајне службе Србије (серија) || Официр Озне
|-
| 2021—2022. || Клан (серија) || Пабло
|-
| 2021. || Камионџије д.о.о (серија) || Толе
|-
| 2021. || Дрим тим (серија) || Драган Кутлеша
|-
| 2021. || Љубавни залогаји (серија) || Шуки
|-
| 2021. || Авионџије (серија) || Пера Пргави
|-
| 2021—2023. || Радио Милева (серија) || Гаврило Пиштољевић
|-
| 2021. || Тома || Кемал Монтено
|-
| 2022. || Чудне љубави (серија) || Портир
|-
| 2022. || Попадија (серија) || Влајко, епархијски секретар
|-
| 2023. || Што се боре мисли моје || глумац
|-
| 2023. || Тома (серија) || Кемал Монтено
|}

Референце

Литература

Спољашње везе 

 Ђорђе Стојковић Театрослов на сајту Музеја позоришне уметности
 Ђорђе Стојковић на сајту Атељеа 212
 Ђорђе Стојковић на сајту Стеријиног позорја
 Ђорђе Стојковић на сајту Филмског центра Србије
 Ђорђе Стојковић на сајту Tickets.rs
 Ђорђе Стојковић на сајту Pozorista.com
 Ђорђе Стојковић на сајту TvProfil
 Ђорђе Стојковић на сајту Netfilm.tv
 Ђорђе Стојковић на сајту Biografija.org
 Ђорђе Стојковић на сајту Sinemanija.com
 Ђорђе Стојковић на сајту E-Talenta 
 Ђорђе Стојковић на сајту Slavicartists.com 

Рођени 1991.
Српски глумци
Српски гласовни глумци
Глумци из Београда
Глумци и глумице позоришта „Атеље 212”
Глумци и глумице Позоришта „Бошко Буха” Београд
Глумци и глумице Позоришта на Теразијама
Бивши студенти Универзитета уметности у Београду